'E-tol gaan nie geskrap word nie' | Maroela Media
"Die storie is heeltemal verkeerd," het Makhura se woordvoerder, Thabo Masebe, gesê. Hy volstaan met dit wat die premier Maandag tydens sy provinsiale rede gesê het. "Daar is nêrens gesê dat die e-tolstelsel vervang gaan word nie. Daar is wel sprake om stelsels te kombineer."
Volgens die koerant het die provinsiale regering 'n ooreenkoms met die nasionale regering bereik dat die e-tolstelsel vervang gaan word met 'n nuwe stelsel. Die nuwe stelsel sal ten doel hê om die skuld te delg wat vir die Gautengse hoofwegverbeteringsprojek (GFIP) aangegaan is.
Makhura het Maandag tydens sy provinsiale rede "groot finansiële verligting" vir motoriste beloof en gesê die konsultasieproses is aan die gang.
"Die provinsiale regering is deel van die huidige konsultasieproses om 'n beter bedeling te ontwikkel wat die negatiewe impak van e-tol op die mense van Gauteng sal verminder," het Makhura toe gesê. "Ek is vol vertroue dat die nuwe bedeling groot finansiële verligting aan motoriste sal bied, terwyl die betaalstelsel vereenvoudig word om dit vir motoriste makliker te maak om te betaal."
Mpumelelo Mkhabela, die Sowetan se redakteur, het by navraag per SMS aan Sapa gesê: "Dankie vir die belangstelling in die berig. Lees asseblief môre [Woensdag] se koerant."
Al kos dit 1c, sal ek nogsteeds nie daarvoor betaal nie!
Die beste en goedkoopste en maklikste e-tol is geen e-tol nie verwyder alles so maklik soos 1 2 3 val uit n boom. Hulle wil die publiek vir n sucker vang, ongelukkig is niemand betroubaar nie
Nou miskien billik en aanvaarbaar, maar na hoe lank, dan word periodiek verhogings aangekondig.
Ons moet betaal. Maar ek sal nie registreer nie. As hul die pryse opsit, dan hou ek net weer op met betaal. 1c is al duur.